Verejný obstarávateľ pred samotným vyhlásením tejto nadlimitnej zákazky posudzoval vhodnosť rozdelenia požadovaného predmetu zákazky a vzhľadom na nižšie uvedené skutočnosti, ktoré považuje za relevantné, sa samostatne rozhodol daný predmet zákazky nedeliť.

Pri svojich úvahách, ako z nižšie uvedeného vyplýva, verejný obstarávateľ uvedenú skutočnosť posudzoval hlavne:

* z hľadiska kvalitatívneho – zásahový odev pre hasičov – ľahký sa skladá z kabáta a nohavíc a poskytuje ochranu tela užívateľa, okrem hlavy, rúk a chodidiel pri dlhotrvajúcej likvidácii požiarov v prírodnom prostredí a otvorenom priestore. Tento odev nie je určený k tomu, aby poskytoval ochranu v uzatvorenom priestore a v prípade obkľúčenia ohňom. Ľahký zásahový odev neposkytuje ochranu hlavy, chodidiel, rúk do výšky zápästia a tiež ochranu pred ďalšími nebezpečenstvami, napríklad chemickými, biologickými, rádiologickými a elektrickými.

Vzhľadom na to, že sa jedná o osobný ochranný pracovný prostriedok, odev musí byť posúdený ako celok podľa nariadenia Európskeho parlamentu a Rady (EÚ) 2016/425 o osobných ochranných prostriedkoch a musí byť certifikovaný ako celok podľa noriem:

STN EN ISO 15384: 2020-08 Ochranné odevy pre hasičov.

STN EN ISO 11612: 2010 (83 2727) Ochranné odevy pre hasičov na ochranu proti teplu a ohňu **–** kategória odevov obmedzené šírenie plameňa A1, A2,

Dôvody, ktoré viedli verejného obstarávateľa k  nerozdeleniu predmet zákazky s názvom “zásahový odev pre hasičov – ľahký ” sú nasledujúce:

* zaručenia čo najlepšieho výsledku, pokiaľ ide o pomer medzi kvalitou a cenou,
* využiť verejné financie efektívnym, účinným a transparentným spôsobom,
* ide o dodanie tovarov, ktoré nie sú bežne dostupné na trhu, dodávatelia neponúkajú zásahový odev pre hasičov – ľahký po častiach (nohavice a kabát),
* certifikát sa vystavuje len na zásahový odev pre hasičov – ľahký ako celok,
* pri zabezpečení dodania tovaru a súvisiacich služieb ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii, fakturácii  v systéme SAP,
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky a predložiť ponuku,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť  je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „zásahový odev pre hasičov – ľahký“ nedeliť ale zachovať ho v celistvom stave.